MALLORCA 2024. MÁJUS
Na, mi az? Nézd! Ott a homár.
Bepisiltél?
Megnézzük.
- És elmondtad nekik? - Még nem.
Talán el kéne mondanom.
Hogy visszavonulsz?
Muszáj lesz.
De mi van, ha később javulna…
Most, vagy…
Ha később arra kerülne sor, hogy…
Mehet?
Mama nagyon ügyes.
De ügyes a mama!
Igazi bajnok, mi?
- Apa! - Várj egy kicsit!
Azt hiszem, vissza kell vonulnom.
A Roland Garros után.
Nem játszol még pár tornán utána?
Hát az nem lenne könnyű, anya.
De ne mondjátok el senkinek, mert…
De tényleg senkinek, jó?
Úgy tűnik, muszáj lesz…
szembenézni a valósággal.
Végül is már…
így is tovább húztam…
a kelleténél.
Tovább, mint gondoltad volna.
Igen.
Elfogadtad?
Nem tudom. Ez van. Mit mondjak erre?
KÉT HÉT A ROLAND-GARROSIG
Nem tudom átütni azon a kurva hálón!
A kurva hálón.
Az ilyet nem lehet elrontani.
Vissza se kéne mennem középre.
Tök jól megy neki, aztán két szar ütés,
és belekerül ebbe…
VEZETŐEDZŐ
…a spirálba, és nem tud kimászni.
Gyerünk! Ne úgy, mint egy lajhár!
Francba!
Ne szidd magad!
- Mert azzal… - Semmire sem megyek.
Ennyi. Belehergeled magad, és nem tudsz kijönni belőle.
Tudom, hogy nem könnyű élvezni…
De próbáld meg…
Párizsban ez kevés lesz, úgyhogy kapd össze magad!
Nem tudhatod, hány ilyen edzésed lesz még, oké?
Ettől szép az egész.
Ha négy-öt év múlva visszagondolsz erre…
Baszki!
Azt kívánod, bár képes lettél volna élvezni.
Mert ezek az idők sosem térnek vissza.
PÁRIZS 2024. MÁJUS
Pontosan 715 nap elteltével
Rafa Nadal újra játszhat a Roland-Garros centerpályáján.
Ez a 19. szereplése itt.
Az első 2005-ben, amikor még csak 18 éves volt.
Ez a sporttörténelem legkülönlegesebb kapcsolata,
Rafa Nadal és a pálya között, ahol korábban 14-szer nyert,
és reméljük, nem ez lesz az utolsó.
EGY HÉT AZ ELSŐ MÉRKŐZÉSIG
Ezt akkor sem rontom el!
- Kitartás! - Oké.
Rafa karrierjére jellemző,
hogy sokszor borzasztó kemény volt magával.
Ebben a helyzetben, mint a mostani,
inkább a barátja vagyok, mint az edzője.
Sok kemény, zűrös év áll mögöttünk.
És bár akkor nem voltam a csapatában,
egész pontosan tudom, min kellett keresztülmennie.
ROLAND-GARROS, 2015. NEGYEDDÖNTŐ
2015 volt a legrosszabb évem.
Addig egyetlen olyan év volt a karrierem során,
amikor egy tornát sem nyertem salakon.
Kevesebb energiám volt, kevésbé tudtam koncentrálni.
Valami egyértelműen nem működött.
Úgy mentem fel a pályára,
hogy meglátjuk, mi lesz a vége.
- Hajrá, Rafa! - Rafa!
Gyerünk, Rafa!
Egész életében szorongott.
De annyira sosem…
RAFA FELESÉGE
…mint abban az időszakban.
Emlékszem, képtelen volt huzamosabb ideig koncentrálni.
Amikor feldobta a labdát, szinte nem is látta.
Nem voltam ura a helyzetnek.
Széles.
Ezeket muszáj beütni, ha meccsben akar lenni.
Úgy éreztem, hogy hülyét csinálok magamból.
Elrontja.
Újabb hiba Nadaltól.
És az a meccs a tökéletes megtestesülése volt
a mögöttem álló néhány hónapnak, ami a mindennapi életemet jellemezte.
- Fault! - Game, szett, meccs Djokovic.
A salak királyát letaszították a Roland Garros trónjáról.
Véget ért az egyeduralma, a negyeddöntő volt a végállomás.
A Párizsban 70 győzelmet és két vereséget számláló Nadal
visszaesett a tizedik helyre a világranglistán.
Sőt hétfőn akár 11. is lehet, ha Tsonga…
Közel voltam ahhoz,
hogy egy időre befejezzem a teniszt.
Belefáradtam a mindennapi rutinba.
De…
Toni nem igazán…
Mondjuk úgy, nem volt híve a pihenésnek.
MALLORCA 2015. NOVEMBER
Ő azon a véleményen volt, hogy úgy kerülhetek ki a hullámvölgyből,
ha folytatom a teniszt.
Azt szoktam mondani, hogy a pihenéstől még senki sem lett jobb.
Mert ha megvernek,
arra az edzés a megoldás.
Még egyet!
Kemény az edzés?
Sokkal keményebb, mint egy meccs.
Legalább tudod, hogy ha pályára lépsz, akkor biztos formában leszel.
Vagy nem.
RAFA ERŐNLÉTI EDZŐJE
Megmondtam Toninak,
hogy Rafának többet kell pihennie,
túl nagy rajta a terhelés.
De azt hiszem, Toninak ez nem tetszett,
Csak annyit mondtam,
hogy többet kell dolgoznunk.
Meg volt róla győződve, hogy ha kíméljük Rafaelt,
akkor kevésbé lesz versenyképes.
Inkább a mentális egészségéért aggódtam.
Mert minden összefügg.
A mindennapokban ez úgy csapódott le nála,
hogy képtelen volt kikapcsolni,
folyamatosan szorongott.
Emlékszem, hogy akkoriban egy lépést sem tett sehová víz nélkül.
Még autóba sem ült be úgy, hogy nem volt nála víz.
Attól félt, hogy meg fog fulladni.
Ha nem volt nálam víz,
képtelen voltam nyelni.
Kiszáradt a torkom,
és fulladozni kezdtem a saját nyálamtól.
Tudtam, hogy ez szorongás,
de nem tudtam úrrá lenni rajta.
2016-OS US OPEN NEGYEDIK FORDULÓ
És egyenesen beleüti a hálóba.
Próbáltam elhitetni magammal, hogy javul a helyzet,
de valójában nem volt így.
Semmi sem javult.
Talán nem alaptalan az a vélemény,
hogy Rafael Nadal már nem ugyanaz a játékos, és nem is lesz az.
Ha szorongsz, akkor szorongsz, és kész.
Nem tulajdonítottam neki nagy jelentőséget.
Úgy véltem, ha dolgozunk tovább, idővel túl leszünk rajta.
Rafael Nadal számára ismét a negyeddöntő a végállomás.
Rendkívül csalódott lehet.
Hosszú lesz az út a folyosón, ahol többször is győztesként…
Az a két év volt a pályafutásom legnehezebb időszaka.
Nem volt mit tenni, fel kellett keresnem…
egy…
pszichiátert.
Azt mondta, ez az egészet valószínűleg
az évek óta tartó óriási nyomás okozza,
hogy folyamatos stresszben élem az életem.
A szakmai kapcsolatom Tonival nem volt rossz,
de talán arra volt szükségem,
hogy másfajta visszajelzéseket is kapjak.
Végül arra jutottunk,
hogy új emberre van szükség a csapatba.
Apám hívta fel Tonit.
Nem én. Én képtelen lettem volna.
Nehezen tudtam feldolgozni, borzasztó nehéz döntés volt.
Mert úgy éreztem, hogy…
Legbelül volt egy sejtésem,
hogy ha új embert hozunk a csapatba, azzal megbántjuk Tonit.
Ha hosszú időn át ugyanazt csinálod,
eljöhet az a pillanat, hogy ki kell próbálnod valami mást.
Toni a testvérem, de…
számomra a fiam az első.
Tudtuk, hogy Toni nem lesz elragadtatva,
de úgy véltük, hogy Rafa számára így lesz a legjobb.
És utána jött az ötlet,
hogy megkérjük Carlost.
Gyerekkoromban őszintén csodáltam Carlost.
VELED VAGYUNK, CARLOS
Carlos volt az első spanyol világelső,
ráadásul mallorcai.
Mit gondolsz Carlos Moyáról?
Olyan akarok lenni, mint ő.
Nagyon fiatalon kerültem a profik közé.
És Carlos volt az egyetlen, akit jól ismertem a mezőnyben.
Kérhetek egy kézfogást?
- Így? - Ez az!
Mindig az volt az érzésem, hogy Carlos a legjobbat akarja nekem.
Játszol a tornán?
Jó srác volt. Szerény, csendes.
Próbáltam neki mindenben segíteni. Tanácsokat adtam neki.
- Mindig felcsúszik. - Igen?
Mindig felcsúszik játék közben.
Oda megy a piros szalag.
Láttam, hogy bárkit képes lehet megverni a mezőnyből.
Ne feledjük, a világ negyedik legjobb játékosáról van szó,
és ez a 16 éves fiú valósággal leüti a pályáról.
- Out! - És megcsinálja!
Micsoda szenzációs pillanat ez!
Tudtam, hogy túl fog szárnyalni, de…
sosem akartam visszahúzni vagy visszarángatni a földre.
Hé, balra kell menni!
Hova megy?
Hé, balra kell menni!
A kurva életbe!
Amikor jött a felkérés, hogy csatlakozzak a csapatához,
egy kicsit váratlanul ért.
MALLORCA 2016. DECEMBER
Elmentünk vacsorázni Palmában, és három órán át beszélgettünk arról,
hogy szerinte mire van szükségem, és ő miben tud nekem segíteni.
Akkor már két éve nem nyert Grand Slamet.
Azt mondtam, szerintem nyer még Grand Slamet,
és lesz még világelső.
Úgy jöttem el a találkozóról, hogy biztos voltam benne,
jó döntés volt bevenni őt a csapatba.
Carlos év végén csatlakozott hozzánk.
Az volt az elképzelés,
hogy Carlos és Toni együtt dolgoznak majd.
Végül megértettem…
hogy ha nem akarnak jönni az eredmények,
és ha az ember változtatni akar,
talán jó dolgok is kisülhetnek belőle.
Rafa 30 éves volt akkor.
El kellett engednie pár dolgot, ami korábban működött.
Kicsit változtattunk az edzésmódszerein.
Azt javasolta, hogy az edzések legyenek rövidebbek,
de specifikusabbak, és kifejezetten az én igényeimre fókuszáljanak.
Mindig azt mondták,
hogy Rafának sok meccset kell játszania, hogy önbizalmat szerezzen.
De úgy véltem, egy ilyen jó játékosnak nem kell ennyi meccset játszania.
A Grand Slamek első fordulói tökéletesek arra,
hogy felvegye a ritmust és önbizalmat szerezzen.
Az első közös tornánk az Ausztrál Open volt.
„Örülök, hogy újra versenyezhetek”, mondta Rafa Nadal.
Nehéz időszakon van túl.
Nem váltja le a nagybátyját, Tonit, de ő ragaszkodott a döntéshez.
Ő akarta Carlost.
A média és a közvélemény részéről Carlos egyre több figyelmet kapott.
…nagyon erős fejben, hisz magában,
és mindenki egy ilyen Rafát akar látni.
2017-ben az első pillanattól fogva egyértelmű volt,
hogy valami újra működik nála.
Soha életemben nem láttam még senkit, aki annyira hitt volna Rafában,
mint Charlie Moyá.
A meccsek előtt azt mondtam neki,
„Ne feledd, ki vagy!”
„Éreztesd az ellenfeleddel, hogy ki ellen játszik!”
„Hihetetlen, amit eddig elértél.”
„Éreztesd velük ennek a súlyát!”
Megvan a tizedik siker!
A salakkirály visszafoglalta trónját.
Onnantól kezdve egész másképp látta a világot.
Elkezdte elhinni, hogy…
újra ő az Rafa Nadal, aki régen volt.
Tartsd meg!
PÁRIZS 2024. MÁJUS
Feszítsd jobban, oké? Feszítsd! Ez az!
NÉGY NAP AZ ELSŐ MÉRKŐZÉSIG
Ez elképesztő!
Hatezer ember látogatott ki Rafa Nadal edzésére.
Libabőr.
Rafa!
Tarts ki, haver! Tarts ki, és meg fogod oldani.
Megoldod, mert képes vagy rá.
Amikor kimész edzeni,
és felrobban a stadion,
a nevedet skandálják…
Csodálatos, nem?
Ezek után hogy lesz képes abbahagyni a teniszt?
Ez az! Csak nyugodtan, Rafa!
Erről van szó!
Gyerünk!
Ez az, nagyon jól nyomod. Szép!
Nagyon jól megy neki az edzés.
A mai napig lenyom három órát.
Az összes szettet megnyerte…
- Adj egy puszit! - Puszit!
- Öleld meg apát! - Öleld meg apát!
- Jól megizzadt. - Nem…
Nagy ölelést apának!
Eldöntötted, hogy biztosan ez lesz az utolsó Roland Garrosod?
Mert mindenki erre számít,
de nem tudjuk, hogy te meghoztad-e ezt a döntést.
Talán ez az utolsó.
Talán nem, de…
Majd meglátjuk.
Logikus döntés lenne visszavonulni.
Ugyanakkor biztosan bánnám, ha meg sem próbáltam volna.
„Az elmúlt hetekben a testem pozitívan reagált.
A családom boldog,
ahogy én is, élvezem a játékot.
Szóval nem mondhatom biztosra, hogy ez az utolsó Roland Garrosom.”
Még bírom, tudod?
HÁROM NAP AZ ELSŐ MÉRKŐZÉSIG
Jó napot kívánok,
és üdvözlöm önöket a Roland Garroson,
ezen az ikonikus helyszínen,
ahol sorsolással döntünk a párosításokról.
Nagyon fontos ez a sorsolás.
Nadal már az első körben összekerülhet a világ legjobbjaival.
Nem teljes az ágrajz. Hiányoznak a kiemeltek.
De már most rendkívül izgalmas.
- Totí, totí, totí… - „Totí, totí”, mi?
Imádod. „Totí, totí, totí…”
Rafa bejuthat a negyeddöntőbe, de ha rögtön kifogja Alcarazt…
Még nem tudjuk, kivel fog játszani.
Következik a 3. és a 4. kiemelt.
Marie-Jo?
- A negyedik. - Alexander Zverev.
A nap híre.
Rafa Nadal balszerencsés sorsolást kapott a Roland Garroson.
Ellenfele Zverev lesz, a világranglista 4. helyezettje…
- Jó kis sorsolás! - Ez van.
- Mi van? - Könnyű sorsolás.
Sima ügy.
Zverev.
- Oké. - Zverev.
- Az első körben? - Igen.
Az igen!
Nyilván nem őt akartad kapni.
- Hogy fogadta? - Jól.
NADAL EDZŐJE
Úgyis azért jött, hogy megnyerje a tornát.
Rafa!
Te vagy a legjobb!
Franciaország imád téged.
Hát nem csodás látni, hogy Nadal, az igazi Nadal
visszatért?
Szerintem Nadal újra harcban lehet a világelsőségért.
Szerintem az elején jól működött, hogy Carlos is tagja volt a csapatnak.
Egy nap Manacorban edzettünk.
Toni külföldön tartott előadást.
Valaki épp mobilozott,
és látta, hogy Toni kiadott egy közleményt.
Toni Nadal kiszáll Rafa Nadal edzői csapatából…
Azt mondta a sajtónak,
hogy nem dolgozik velem tovább, és az lesz az utolsó éve.
Hát ez…
Így tudtuk meg.
Rafa sem tudott semmit, én sem. Toni senkinek sem szólt.
A sajtóból tudtuk meg.
Nem ez volt a célom, amikor Carlost bevettem a csapatba.
Nem az volt, hogy Carlos jön, Toni meg megy.
Elválnak útjaik a nagybátyjával, Tonival.
Hány évig is volt az edzője?
- 27 vagy 28. - 27 vagy 28 évig.
Szerintem úgy lett volna rendjén, ha nekünk szól előbb,
és csak utána a sajtónak,
de biztos megvolt rá az oka.
Mit lehetett tenni?
Szeretem hasznosnak érezni magam.
Nem szeretek olyan helyen lenni, ahol azt érzem,
hogy amit én hozzá tudok tenni, az rendkívül kevés.
Ezért hoztam meg azt a döntést.
Rafát biztos sokként érte a hír.
Nem gondolnám.
- Nem? - Nem.
Nyilván…
sokkolt egy kicsit.
Toni a nagybátyám.
És nagyobb hatással volt rám,
mint bárki más az életemben.
Volt bennem némi félelem,
hogy mi lesz velem Toni nélkül.
US OPEN-DÖNTŐ 2017
2017-ben
megnyertem a US Opent.
Év végére világelső lettem.
Úgy gondolom, hogy megváltozott a saját magáról alkotott képe.
És szerintem erre volt szüksége ahhoz, hogy 30 éves kora után is sikeres legyen.
És talán bizonyos szempontból
az önbizalmának is jót tett.
Out!
Játék, szett és meccs, Nadal.
Már 17 Grand Slamet számlál.
A karrierem utolsó éveiben éreztem egyfajta extra szabadságot.
Kevésbé voltam feszült, mint amikor Toni még velünk volt.
Rájött, hogy ha képes egy kicsit lazítani,
ha kialakít egy napi rutint, amiben jól tudja érezni magát…
Érettebb lett.
Harmincéves korára az ember már tudja, kicsoda.
Többé már nem gyerek, hogy úgy mondjam.
A szüleivel élt egészen…
2018-ig, azt hiszem.
És ha rajta múlik, szerintem tovább is velük élt volna.
De…
Én javasoltam neki, hogy költözzünk össze, mire ő…
„Minek?”
Féltem meghozni egy ilyen döntést.
De miután megtörtént,
megnyugodtam.
Vele akartam családot alapítani.
És kétség sem fér hozzá, hogy fontos támaszom volt.
Ez boldog időszak volt a karrieremben.
Élveztem, hogy képes vagyok teljesíteni
a legmagasabb szinten.
Rafa Nadal. Ez a 18. trófea.
Ez az ötödik wimbledoni győzelme a szerb szupersztárnak.
Novak Djokovic 16-nál, Roger Federer 20-nál jár.
Elképesztő, hogy láthatjuk őket brillírozni a teniszpályán.
Csúcsformában voltak,
minden borításon jól ment nekik, mind a négy Grand Slamet megnyerték.
„Mázlisták vagyunk”, mondhatnánk,
de ez egész nem pusztán a véletlen műve volt.
Azért voltak olyan sokáig a csúcson, mert egymást hajszolták.
„Baszki! Ez a srác Grand Slameket nyer,
amikor közelebb van a 30-hoz, mint a 40-hez?
Jövök én is!”
Három-kettő.
Ő a US Open bajnoka!
Először fordul elő,
hogy egyre csökken a különbség Nadal és Federer között.
MEGNYERT GRAND SLAMEK
Az idegek játéka.
Rafael Nadal a 13. Roland Garros-győzelméért,
és a 20. Grand Slam-győzelméért szervál.
Game, szett, meccs, Nadal.
2020-ban Rafael Nadal megszerzi a huszadikat.
Legyőzi nagy riválisát, Novak Djokovicot.
AUSZTRÁL OPEN 2022
Csoda Melbourne-ben.
Elképesztő fordítás után megvan a 21. Grand Slam.
Minden idők legnagyobb játékosa!
Elmondhatatlanul jó érzés volt.
Mindent meg akartam tenni a folytatásért.
De az Ausztrál Open döntője után
nem volt jó állapotban testem.
MALLORCA 2022. FEBRUÁR
Vigyázz a lábadra!
- Hogy sikerült? - Hogy sikerült, Rafa?
Még nem tudom. Pár nap múlva kiderül.
Te mit gondolsz? Bizakodó vagy?
Nem gondolok semmit.
Az igazat megvallva, egyikünk sem számított rá,
hogy ilyen sokáig képes lesz játszani.
A lábfeje egyre rosszabb állapotba került.
Úgyhogy eljött a pillanat, amikor a lába jelzett,
hogy nem bírja tovább.
MADRIDI TORNA 2022
Nehéz hónapok következtek.
És megcsinálja!
A tanítvány legyőzi mesterét.
Elindult Madridban,
és kikapott.
RÓMAI TORNA 2022
Elindult Rómában,
és kikapott.
- A lábproblémája… - Sajnos rányomja a bélyegét a játékára.
A Roland Garrosra már úgy ment el, hogy tele volt kétségekkel.
…Grand Slam-győztes, és 13-szoros Ronald Garros-győztes,
a spanyol fenomén, Rafael Nadal!
Folyamatos fájdalommal küzdöttem.
Szerintem akkor már mindenki gyanította,
hogy a pályafutásom a végéhez közeledik.
Egyértelművé vált, hogy a teste nem bírja tovább.
Nadal ezt az ejtést is elrontja.
Jordan Thompson szépen felszedi.
Az első meccsen is fájdalmakkal küszködött,
de azt még valahogy megnyerte.
A meccs előtt adtam neki érzéstelenítőt, hogy bírja a játékot.
De utána azt mondta,
„Ángel, őszintén szólva fogalmam sincs, hogy fogom így végigjátszani a tornát.
Nagyon fáj.”
Eljött az a pillanat, hogy a lába már nem reagált a kezelésre.
A meccs után
apám vállára kellett támaszkodnom,
és úgy bicegtem el a szobámig.
Borzasztóan fájt.
Egy percet sem aludtam.
Egész éjjel ébren hánykolódtam.
És csak gondolkodtam.
Másnap az volt az első dolgom, hogy felhívtam Ángelt,
és megkérdeztem,
van-e rá mód, hogy az érzőideget elzsibbasszuk anélkül,
hogy a mozgatóideget is érintenénk.
Azt mondta, tehetünk egy próbát.
De orvosi szempontból…
nem tehettünk többet.
Mert elszakadhat az ín.
Kaptam injekciót ide, ide és ide.
Azokba az idegekbe, amik a lábfejnek a felszíni részéhez kapcsolódnak.
Nem tudtam, be fog-e válni.
De megpróbáltam.
A meccs, amire régóta vártunk.
ROLAND GARROS-NEGYEDDÖNTŐ 2022
Eljött a pillanat.
A két kiválóság az 59. alkalommal csap össze.
Minden követ megmozgatott, hogy képes legyen játszani.
Nem érzett semmit. El volt zsibbadva a lába.
Elég kockázatos, nem? Hogy nem érzed a lábad.
Ha véletlenül kifordul a bokád, észre sem veszed.
Tudtam, hogy fájdalmai vannak.
De pontosan tudtam,
hogy ha olyan állapotba hozom, hogy képes legyen játszani,
akkor hajlandó meghalni a pályán, ha arra van szükség.
Rafánál minden meccs élet-halál harc volt.
Az a kitartás… Ahogy a lelkét kitette a pályára…
Eszméletlen meccset játszottunk.
És megcsinálja! Rafa Nadal!
Ott van a Roland Garros elődöntőjében!
Úgy nyer, hogy nem is érzi a lábát?
Mi jöhet még ezután?
Bekötött szemmel játszik, és úgy fog nyerni?
Na ne már!
ROLAND GARROS-DÖNTŐ 2022
Rafa a 14. Roland Garros-cím kapujában.
Rafa mindent beleadott.
Mindent kiadott magából.
Meg vagyok róla győződve, hogy Rafa aznap úgy lépett pályára,
hogy az lehet az utolsó meccse.
Másképp fel nem foghatom, fizikailag hogy volt képes erre.
A legnagyobb még magasabbra tör.
Az ember, akinek a csoda is rutinfeladat,
tovább írja a történelmét.
Talán nem csoda, de majdnem.
Rafa!
Keményen megdolgozott érte.
Megmondom őszintén,
már megírtam a cikket a visszavonulásáról, mint sokan mások.
Be volt készítve a gépemen.
Odasétált a mikrofonhoz.
A közönség is ezt várta, és az összes újságíró.
Ott volt az ujjunk a gombon, hogy elküldjük a cikket.
Nem tudom, mit hoz a jövő,
de továbbra is küzdeni fogok, hogy folytathassam.
Úgyhogy köszönöm szépen. Köszönöm mindenkinek.
„Törlés.”
Vagy jó lesz később.
De ez annak a jele volt, hogy a végsőkig fog küzdeni.
Bánod, hogy nem vonultál vissza
a 2022-es Roland Garros után?
Dehogyis.
Miért bánnám?
Soha nem akartam abbahagyni.
Folytatni akartam, amíg lehet.
Számomra ez ilyen egyszerű.
Feszegetem a határaimat.
PÁRIZS 2024. MÁJUS
MECCSNAP
Zverev biztos magabiztosan lép pályára…
Nagy nap lesz a mai.
Köszönjük, Rafa!
Szeretünk, Rafa!
Rafa!
Nem mondta, hogy baja van?
- Itt? - Fizikailag.
Nem.
- Nem tudom, jó jel-e. - Semmire sem panaszkodott.
Nyugodtnak tűnik.
Menjünk apához!
Apa!
Vihetsz egy ütőt. De csak egyet, jó?
Szürke, esős napunk van,
de a tenisz, amit látni fogunk, biztosan beragyogja a pályát.
Ha van olyan torna,
ahol érdemes kimenni és meghalni a pályán,
akkor az a párizsi.
Minimális esélye van a győzelemre.
Nehéz dolga lesz Rafának.
Az évek során óriási terhelésnek tette ki a testét.
A Roland Garros 14-szeres bajnoka,
aki győzött 2005-ben, 2006-ban, 2007-ben, 2008-ban, 2010-ben,
2011-ben, 2012-ben, 2013-ban,
2014-ben, 2017-ben,
2018-ban, 2019-ben, 2020-ban
és 2022-ben,
Rafael Nadal!
Rafael Nadalt sosem szabad leírni Párizsban.
Gyerünk!
Becsukják a Chatrier tetejét,
így még hangosabb lesz a hangorkán a lelátókon.
Szerintem csak ideges, egyébként semmi baja.
Remek kezdés Zverevtől!
Edzésen egyetlen szettet sem vesztett,
most igen, amikor igazi tétje van.
Basszus, nem hiszem el!
Lesz ez jobb is, majd meglátod.
Ne már, Gus! Higgy benne!
Bármi is történt a pályafutásom alatt,
akármennyi időt voltam kényszerpihenőn,
akárhányszor tűnt úgy, hogy vége a karrieremnek,
mindig…
Mindig ott volt bennem a harci szellem, a küzdeni akarás.
Rafa, higgy magadban!
Hajrá!
Végre elkapta a fonalat.
Ez az, így tovább!
Hajrá!
Micsoda pont volt!
Nadal négy pontot szerez zsinórban.
Most már ő is érzi.
Kezded elhinni, ugye?
Micsoda fordulat!
Újabb szenzációs pont.
Tie-breakbe torkollik a szett.
Nadal elcsen egy pontot!
Nem igaz!
Ez az!
Gyerünk!
Nadal egyszerűen sosem adja fel.
Igen, Zverev olvasta Nadal szándékát.
Nadal komoly bajban van.
Itt a német második szettlabdája.
Kettő-null, Zverev.
Zverev 2-0-ra vezet a szettek tekintetében.
Kíváncsi vagyok, mennyi szufla maradt Nadalban.
Szerintem fáradt.
Nagyon fáradt.
Sosem hittem volna,
hogy 37 évesen még mindig bennem lesz a vágy a folytatásra.
Tudom, hogy már senkinek sem kell bizonyítanom.
Még magamnak sem.
De nem tudom abbahagyni.
Ez a védjegyem.
Ez vagyok én.
Out!
Game, szett, meccs, Zverev.
Rafa Nadal talán utolsó Roland Garrosa vereséggel ér véget.
A nap is kezd előbújni.
Kisütött a nap!
Rafael Nadal!
Nem tudjuk, látjuk-e még,
de micsoda életművet hagy maga után a 14-szeres Roland Garros-győztes!
Tudod, mi történt apával, Rafalet?
Apával ez történt.
Viszont…
ezt a rekordot nehéz lesz megdönteni.
- Azt mondod? - Igen.
Lehet, hogy tévedek, de szerintem nehezebb lesz megdönteni,
mint Djokovic 24-es rekordját.
Igen.
Sosem lehet tudni, de ha fogadnom kéne,
szerintem nehezebb lesz túlszárnyalni
a 14 Roland Garrost, mint a 24 Grand Slamet.
Nem. Nem kemény.
Az a dudor, amit látsz, nem kemény.
Puha. Nyomkodd csak meg!
Érzed?
Feldagadt, de nem kemény. Puha.
Ott lakik egy alien.
Szerintem nem kéne erőltetni…
RAFA EDZŐJE
…ezt a US Opent.
Szerintem sem.
Szép időnk van.
Nagyon kellemes.
Amikor idén elment a Roland Garrosra,
azt gondoltuk, hogy az lesz a búcsú.
Aztán egyre jobban érezte magát az edzéseken,
és elgondolkodott a folytatáson.
BÅSTAD, SVÉDORSZÁG 2024. JÚLIUS
De közben persze az járt a fejemben,
„Hogy lehet ezt így folytatni?”
Szerintem azért szeret szenvedni,
mert jó érzéssel tölti el, ha felülkerekedhet a szenvedésen.
De a karrierje vége felé
szerintem többé nem tudott felülkerekedni rajta.
Az már csak meddő szenvedés volt.
És azt hiszem, ez az az ok, ami miatt végül abbahagyta.
BÅSTADI TORNA DÖNTŐ
Elérkezett a döntő Båstadban.
Az elmúlt pár meccsen mintha nem lett volna önmaga.
Szinte a padlón volt.
Valahogy lassúnak tűnik.
Azt hiszem eljutott odáig,
amikor már fájdalmas volt szembenéznie azzal, amivé lett.
Érezte a korlátait.
Azokat a labdákat, amiket régen elért, és nyerőt ütött belőlük,
már nem tudta befutni.
És érezte, hogy az a szint, amit régen játszi könnyedséggel hozott,
akkorra elérhetetlenné vált.
Game, szett, meccs, Borges.
A båstadi vereség után pár órával kaptunk Rafától egy üzenetet.
Az üzenet így szólt: „Srácok!
Ez nem igazán jellemző rám,
de ma szörnyen érzem magam, teljesen kimerültem.
Elnézést kérek a mai napért.
Nem éreztem magamban az erőt, hogy összeszedjem magam,
vagy legalább megpróbáljam.
A meccs közben eldöntöttem, hogy befejezem.
Mindent köszönök, és bár nincs sok értelme bocsánatot kérni a karrierem végén,
megteszem, mert így érzem helyesnek.
Ölellek titeket.”
A meccs után bezárkózott a fürdőszobába,
és…
elég rossz bőrben volt.
A vérében van, hogy küzdjön.
De abban a pillanatban, Båstadban, már tudta, hogy egyszerűen nem…
Nem tudja…
tovább csinálni.
Mit mondott, amiből világossá vált, hogy vége?
Csak ezt.
„Vissza kell vonulnom.”
Nem azt, hogy „vissza akarok vonulni”.
„Vissza kell vonulnom.”
Mondta, miért? Vagy csak ennyit mondott.
Nyilvánvaló volt.
Nem ismert magára a pályán.
Akkor jött rá, hogy nem maradt benne több.
MALLORCA 2024. OKTÓBER
Bizonyos értelemben, amikor azt mondod, hogy visszavonulsz,
az azt jelenti, hogy feladod.
Többé nem lehetsz az, aki egész életedben voltál.
Visszaváltozol hétköznapi emberré.
Sziasztok!
Azért vagyok itt, hogy közöljek veletek valamit,
amin már régóta…
gondolkozom, és amire jó ideje készülök.
DAVIS-KUPA 2024. NOVEMBER
Úgy döntöttem,
hogy a Davis-kupa döntője lesz az utolsó tornám
profi teniszezőként.
Rafa!
Sokáig reménykedtem benne, hogy javulni fog a helyzet,
mint a pályafutásom során annyiszor.
De ezúttal nem így történt.
A kérdés az,
„Miért folytatnám?”
HAT HÓNAPPAL KÉSŐBB
ROLAND-GARROS 2025. MÁJUS
Üdvözlök mindenkit a Rafael Nadal tiszteletére rendezett ünnepségen!
Nagyon szomorú lennék,
ha nem érezném úgy, hogy a végsőkig küzdöttem.
Mindig is ez volt a legnagyobb félelmem.
De most már nem félek semmitől.
Rafa!
Köszönöm!
„AZ ELSZÁNTAKÉ A GYŐZELEM”
Nehéz bárkit elsőként kiemelni, de Toni…
Neked köszönhetem, hogy ma itt lehetek.
Köszönöm, hogy életed jelentős részét annak szentelted,
hogy mellettem állj.
Edzettél, magyaráztál, tréfálkoztál,
megtanítottál szenvedni, megnevettettél,
feszegetted a határaimat.
A közös utunk nem volt mindig könnyű,
de kétségem sincs, hogy megérte.
Elértem a célomat.
Mindent kihoztam magamból…
és nyugodt szívvel hagyom abba
mindazok után, amit elértem.
Jól van.
RAFAL NADAL REKORDOT JELENTŐ 912 EGYMÁST KÖVETŐ HÉTEN
VOLT A TOP 10-BEN A VILÁGRANGLISTÁN.
KÖZEL 18 ÉVEN KERESZTÜL.
Ő AZ EGYETLEN A TENISZ TÖRTÉNETÉBEN,
AKI HÁROM KÜLÖNBÖZŐ ÉVTIZEDBEN IS VILÁGELSŐ TUDOTT LENNI.
14 ROLAND GARROS-CÍMET SZERZETT,
AMI A LEGTÖBB SIKER EGYETLEN GRAND SLAM-TORNÁN,
ÉS AZ OTT ELÉRT 112-4-ES MÉRLEGE
MINDEN IDŐK LEGJOBB MUTATÓJA EGYETLEN TORNÁN.
A feliratot fordította: Tóth Márton